యూసుఫ్ అబ్దుల్లా

యూసుఫ్ ఆడమ్ అబ్దుల్లా (జననం 17 జనవరి 1983) దక్షిణాఫ్రికా దేశానికి చెందిన మాజీ  క్రికెటర్. ఆయన డాల్ఫిన్స్ తరపున ఫస్ట్-క్లాస్ క్రికెట్, గతంలో క్వాజులు-నాటల్ , దక్షిణాఫ్రికా ఏ కు ప్రాతినిధ్యం వహించాడు. ఎడమచేతి ఫాస్ట్-మీడియం బౌలర్ అయిన అబ్దుల్లా 2007లో 4 నేషన్స్ టోర్నమెంట్‌లో పాల్గొనడానికి ఎమర్జింగ్ ప్లేయర్స్ జట్టులో చోటు దక్కించుకున్నాడు, ఆ తరువాతి సంవత్సరాల పోటీలలో ఆడాడు. ఆయన ప్రస్తుతం దక్షిణాఫ్రికాలోని ప్రముఖ దేశీయ-పోటీ బౌలర్లలో ఒకడు. 

యూసుఫ్ ఆడమ్ అబ్దుల్లా 2009 మార్చి 29న సూపర్‌స్పోర్ట్ పార్క్‌లో జరిగిన రెండవ ట్వంటీ20 ఇంటర్నేషనల్‌లో ఆస్ట్రేలియాతో జరిగిన అంతర్జాతీయ మ్యాచ్‌లో తన అరంగేట్రం చేసి మూడు ఓవర్లలో 1/16 వికెట్ తీసుకున్నాడు; అతని మొదటి అంతర్జాతీయ వికెట్ రికీ పాంటింగ్. ఆ తరువాత జెరోమ్ టేలర్ గాయం కారణంగా ఇండియన్ ప్రీమియర్ లీగ్ లో అతను కింగ్స్ ఎలెవన్ పంజాబ్ జట్టులోకి చేర్చబడ్డాడు.Siddarth Ravindran (4 April 2009). Injury forces Jerome Taylor out of IPL. ESPN.
తొలినాళ్ళ జీవితం
యూసుఫ్ అబ్దుల్లా ఒక ముస్లిం కుటుంబానికి చెందినవాడు, జోహన్నెస్‌బర్గ్‌కు దక్షిణాన ఉన్న లెనాసియా అనే శివారు ప్రాంతంలో పెరిగాడు. ఆయన కుటుంబం క్వాజులు నాటల్‌లోని డండీకి మారే ముందు గౌటెంగ్‌లోని తన ఉన్నత పాఠశాల కోసం ఆడాడు,   శిక్షణ పొందేందుకు KZN అకాడమీకి చెందిన యాషిన్ ఇబ్రహీం అతన్ని ఎంపిక చేసుకున్నాడు. ఆయన 2006-07 సీజన్‌లో ప్రో-20లో 12.0 సగటుతో 9 వికెట్లు తీసిన తర్వాత, నేషనల్ అకాడమీలో శిక్షణ పొందే 20 మంది అమెచ్యూర్‌లలో ఒకరిగా ప్రిటోరియాలోని హై పెర్ఫార్మెన్స్ సెంటర్‌కు ఎంపికయ్యాడు. ఆయన తల్లి భారతదేశంలోని గుజరాత్‌లోని సూరత్ నగరం నుండి వచ్చినందున అతను భారతీయ సంతతికి చెందినవాడు.. Youtube.</ref>

దేశీయ కెరీర్
యూసుఫ్ అబ్దుల్లా 2007–08 సీజన్‌లో నేషనల్ అకాడమీ నుండి తిరిగి వచ్చిన వెంటనే డర్బన్‌లో 2006 ఫిబ్రవరి 16న బోర్డర్‌తో జరిగిన మ్యాచ్‌లో క్వాజులు-నాటల్ తరపున తన దేశీయ అరంగేట్రం చేశాడు. ఆయన ప్రో 20లో డాల్ఫిన్స్ తరపున తన ప్రదర్శనతో 13 సగటుతో 10 వికెట్లు పడగొట్టాడు. 

అంతర్జాతీయ కెరీర్
యూసుఫ్ అబ్దుల్లా 2009 మార్చి 29న సెంచూరియన్‌లో ఆస్ట్రేలియాతో ఆడటానికి 20-20 జట్టులో ఆయనకు అంతర్జాతీయ పిలుపు వచ్చింది. అది కాకుండా కేవలం ఒక అంతర్జాతీయ ఆట మాత్రమే ఆడాడు, దక్షిణాఫ్రికా తరపున 2 అంతర్జాతీయ వికెట్లు మాత్రమే తీసుకున్నాడు. అబ్దుల్లా 2009 టీ20 ప్రపంచ కప్ దక్షిణాఫ్రికా జట్టులో సభ్యుడిగా ఉన్నాడు కానీ అవకాశం రాలేదు.

ఐపీఎల్ కెరీర్
అబ్దుల్లాను 2009 ఐపీఎల్‌లో కింగ్స్ ఎలెవన్ పంజాబ్ జట్టులో ప్రత్యామ్నాయ ఆటగాడిగా నియమించారు. 2009 సీజన్ మొదటి భాగంలో యూసుఫ్ ప్రదర్శనలు సంచలనం సృష్టించాయి, అతని కెరీర్‌కు తాత్కాలిక ప్రోత్సాహాన్ని ఇచ్చాయి. అతను టోర్నమెంట్‌ను 17.21 సగటుతో 14 వికెట్లతో ముగించాడు. తరువాతి సీజన్‌లో కింగ్స్ ఎలెవన్ పంజాబ్ అతనికి $50,000 కాంట్రాక్టు ఇచ్చింది.

పదవీ విరమణ
అబ్దుల్లా2010/11 సీజన్‌లో గాయం కారణంగా రిటైర్ అయ్యాడు. ఆ గాయం తర్వాత తన దేశీయ కాంట్రాక్టును కోల్పోయాడు.
మూలాలు

వర్గం:1983 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు